شه‌فه‌ق نيوز/ يه‌نس ستولتنبرگ ئه‌ميندار گشتى هاوپه‌يمان باكوور ئه‌تڵه‌سى"ناتۆ"ئاشكراى ئه‌وه‌ كرد دوڵه‌ته‌يل هاوپه‌يمانه‌گه‌ فريه‌ نگه‌رانن له‌ وه‌رانوه‌ر ره‌فتاره‌يل روسياو يه‌يش ده‌رخست ك رێ وشوون خواست له‌وه‌ر ئه‌گريد ئه‌را وه‌رگرى له‌ خوه‌ێ، وه‌لێ وه‌ل هه‌وڵ دويره‌وخستتن هه‌ر په‌لامار و جه‌نگيگ و مقه‌يه‌تيكردن له‌ يه‌كڕزى هاوپه‌يمانيه‌گه‌.
ستولتنبرگ له‌ دانيشتيگ وت: ئيمه‌ فريه‌ نگه‌رانيم وه‌رانوه‌ر مووشه‌كه‌يل تازه‌ ك له‌لايه‌ن روسياوه‌ بڵاو ئه‌كريه‌ن ك شايه‌ت شاره‌يل ئۆرپيمان له‌ماوه‌ى چه‌ن ده‌قه‌يگ بگرێده‌ ئامانج و هه‌ر وه‌و خاتريشه‌ رێ و شوون ئه‌را وه‌رگرى له‌ خوه‌مان ئه‌گريمنه‌ وه‌ر.
جى باسه‌، ستولتنبرگ هه‌ميش وت: هاوپه‌يمان باكوور ئه‌تڵه‌سى نه‌ك هه‌ر جموجويل له‌چواچێوه‌ى روسيا وه‌ته‌نيا، به‌ڵكوو وه‌رانوه‌ر هه‌ر مووشه‌ك و ده‌بايه‌يگ رێ وشوون ئه‌گرێده‌ وه‌ر.
